Gesa de San Prosper

La gesa de San Prosper (italian: chiesa di San Prospero) l'era ona gesa catolega de la citaa de Milan.
La ghe dava el nom a la contrada de San Prosper, che la se ciama inscì ancamò al dì d'incoeu.
Storia
La gesa la gh'ha on'origin antiga: la soa presenza a l'è sgiamò atestada in d'on document del 1119.
In del secol XVIII la gesa, che l'era ormai derocada, l'eva stada assegnada a una compagnia de laich (cognossuda pussee tard cont el nom de Compagnia de la Mort) per curà i malad e soterrà i mort. In del 1737 la gesa l'è stada refada de bell noeuv: prima de quei refazziment, la gesa l'era averta domà la domenega.
Prima di refazziment, la gesa la gh'haveva domà una navada, e 'l plafon de legn: el restavor l'è stad finid intant che 'l Servilian Latuada l'era dree a scriver la soa guida de Milan, donca a gh'hem minga la soa descrizzion. 
La gesa l'è stada poeu trada sgiò in del 1786.
Bibliografia
Servilian Latuada, Descrizione di Milano, Milan, 1738.

Prosper